SHBA: Rriten polemikat mbi ligjet e armëmbajtjes
Polemikat lidhen me vrasjen e një adoleshenti të paarmatosur në Florida nga një person që thotë se veproi për vetëmbrojtje
Vullnetari për mbrojtjen e lagjes, George Zimmerman, thotë se e qëlloi 17-vjeçarin Martin Trayvon për vetëmbrojtje, gjatë një konfrontimi dhe pasi i kishte telefonuar policisë për të raportuar një person të dyshimtë.NATSÇështja ka vënë në qendër të vëmendjes ligjin e Floridës, i cili u jep njerëzve të drejtën për t’u vetëmbrojtur me forcë vdekjeprurëse, edhe jashtë shtëpive të tyre. Zimmerman i tha policisë se ai e qëlloi adoleshentin pasi ky e goditi me grusht dhe ia përplasi kokën në trotuar. Autoritetet nuk e kanë akuzuar Zimmermanin për ndonjë krim për shkak të ligjit.Por ish-Guvernatori i Floridës Jeb Bush, i cili e ka nënshkruar ligjin në vitin 2005, nuk mendon se kjo vlen për rastin e adoleshentit Martin Trayvon. Mbështetësit e ligjit thonë se ai ka ulur krimin e dhunshëm dhe mbron qytetarët që përpiqen të vetëmbrohen. Greg Stone është për zgjerimin e ligjeve mbi të drejtën e armëmbajtjes. Daniel Gros i Qendrës Brady për parandalimin e dhunës me armë nuk është dakord. Ai tha në Kongres se ligji duhet rishikuar me kujdes. Të dhënat në Florida tregojnë se numri i vrasjeve të justifikueshme është trefishuar në pesë vitet e para që nga miratimi i ligjit. Ja si shprehet avokati mbrojtës Kendell Coffey. Ish senatori i shtetit Florida, Durell Peaden, i cili ndihmoi në përgatitjen e ligjit, thotë se ligji nuk kishte për qëllim të lejonte abuzimin.Durell Peaden, ish-senator i shtetit Florida"Ky ligj nuk ka të bëjë aspak me vetëgjyqësinë, ai nuk thotë që mund të ndjekësh dikë apo të vrasësh dikë me paramendim. Këto çështje nuk janë trajtuar në këtë ligj. Polemika vazhdon. Shumë prej demonstruesve të cilët kanë dalë në rrugë pas vrasjes së të riut Trayvon Martin, shpresojnë se ligjvënësit do ta shohin çështjen nga afër dhe t’i rishikojnë ligjet.